শুক্রবার আলিপুর জেলা ও দায়রা আদালতে মেয়র শোভন চট্টোপাধ্যায় ও তার স্ত্রী রত্না চট্টোপাধ্যায়ের বিবাহ বিচ্ছেদ মামলার সাক্ষ্যদান পর্ব শুরু হল।
এদিনও মেয়রের সঙ্গে আদালতে এসেছিলেন তাঁর ‘বিশেষ বন্ধু’ বৈশাখী বন্দোপাধ্যায়। ১৬ নম্বর অতিরিক্ত জেলা বিচারক শান্তনু মিশ্রর এজলাসে রুদ্ধদ্বার কক্ষে সম্পন্ন হয় সাক্ষ্যদান পর্ব।
সেই সময়ে আদালত কক্ষে শুধু মাত্র মেয়র শোভন চট্টোপাধ্যায়, উভয় পক্ষের আইনজীবী ও বিচারক ছিলেন। বিচার প্রক্রিয়া চলাকালীন মেয়রের আইনজীবীদের সঙ্গে বৈশাখী বন্দ্যোপাধ্যায়কে পরামর্শ করতে দেখা যায়। তাঁর পরামর্শেই যে মেয়র চালিত হচ্ছেন, এই অভিযোগ আগেই করেছিলেন রত্না চট্টোপাধ্যায়। শোভনও একপ্রকার স্বীকার করে নেন ‘পরামর্শে’র কথা।

এই বিষয়ে অন্যান্য খবর

পিতা-পুত্র সম্বাদ: মেয়রের দফতরেই বাবার পায়ে হাত দিয়ে প্রণাম ছেলের
খোরপোশ দাবি রত্নার, আদালতে শোভনের সঙ্গে হাজির বৈশাখীও


এই নিয়ে দ্বিতীয় দিন মেয়রের সঙ্গে বৈশাখীকে আদালত চত্বরে দেখা গেল। 
আইনজীবীরা জানিয়েছেন, মেয়র বিবাহ বিচ্ছেদের মামলায় যে তথ্যপ্রমাণ দাখিল করেছেন, তার উপরেই সাক্ষ্যদান শুরু হয়েছে। মেয়রের স্ত্রী রত্না প্রতি মাসে যে ১৫ লাখ টাকা করে খোরপোষ দাবি করেছেন, তার উপরে কোনও সওয়াল-জবাব হয়নি।
 
উভয় পক্ষের আইনজীবীদের সওয়াল-জবাব শোনার পরে বিচারক আগামী ৯ জুলাই পরবর্তী সাক্ষ্য গ্রহণের দিন ধার্য করেন।
দেখে নিন আদলত চত্বরের ভিডিও—